stanford-oval/wikipedia huggingface dataset:
אהבי אותי ברכות
תקציר העלילה

10 באפריל 1865, קבוצת לוחמים מצבא הקונפדרציה מתכוננת להשתלט על תחנת הרכבת גרינווד בלואיזיאנה ולשדוד מהרכבת את כסף המשכורות של צבא האיחוד. הם עושים זאת בשליחות מפקדם קולונל רנדל אבל אינם יודעים שיום לפני כן נכנע גנרל לי לגנרל גרנט.
בראש הקבוצה, שלושת האחים רינו - ואנס (ריצ'רד איגן), ברט (ויליאם קמפבל) וריי (ג'יימס דרארי).
הם משתלטים על התחנה, מפשיטים את מדי חיילי הצפון ולובשים את מדיהם כדי להטעות. כשמגיעה הרכבת הם מקבלים את הכסף בסך 12,250 דולר. התרמית מתגלה אך הם מצליחים לחמוק.
הם מתכוונים להעביר את הכסף למפקדם אך עד מהרה מתברר להם שצבא הקונפדרציה התפרק והמלחמה הסתיימה. הם מחלקים את השלל ביניהם. ואנס קונה בדרך לחווה, חליפה כדי להרשים את חברתו קאתי אתה הוא מתעתד להתחתן. בבית מחכים לו אמו מרתה, קאתי (דבורה פאג'ט) ואחיו הצעיר קלינט (אלביס פרסלי). קלינט מודיע לוואנס כי הם חשבו שהוא נהרג במלחמה וכי כעת קאתי היא אשתו. ואנס מאוכזב וקאתי נקרעת בין אהובה לשעבר ובעלה הנוכחי.
האחים מטמינים את הכסף באסם ולא מגלים זאת. הם משתתפים בפיקניק גדול בו שר קלינט במיטב כישרונו ומליב את החוגגים. השמחה נעכרת כשמגיע למקום נציג הממשל, סירינגו (רוברט מידלטון), ומודיע לאחים כי הם חייבים להחזיר את הכסף הנשדד ששייך כעת לממשלת ארצות הברית. הם רוכבים לתחנת הרכבת ועולים על רכבת העירה לחקירה ולמעצר וסירינגו מודיע לוואנס כי תמורת החזרת הכסף יבוטלו כל ההאשמות נגדם. ואנס כמעט מסכים אך בינתיים מארגן קלינט ושאר חברי הקבוצה, התקפה לא אלימה על הרכבת וממלטים משם את האחים.
החיילים סורקים את החווה אבל לא מצליחים למצוא את הכסף. ואנס מתחבא אצל שכנו, ג'טרו (פול ברנס), ומבקש ממנו לחפור באסם להוציא את המטמון ולתת לקאתי. ג'טרו מצליח להוציא את המטמון למרות השמירה של החיילים. הוא נותן זאת לקאתי והיא ממהרת לואנס. החיילים רודפים אחריהם אבל הם מצליחים להימלט. ואנס משאיר אותה במקום מסתור וממהר להחזיר את הכסף לסירינגו.
בינתיים מחפשים אחריהם קלינט ואחיו ושאר חברי הקבוצה. מיק גאבין (נוויל ברנד) מסית את קלינט כי אשתו ברחה עם ואנס והם עומדים לבגוד בכולם ולברוח עם הכסף. קלינט מטורף מקנאה, מגיע לקאתי אך היא אומרת שאין בינה וואנס דבר. בינתיים מגיע למקום ואנס וקלינט יורה בו בכתף. ואנס נפצע ושאר חברי הקבוצה רצים לחסל אותו קלינט יורה בהם אבל הם משיבים אש והורגים אותו. זמן קצר לאחר מכן מגיעים חיילים ותופסים אותם.
בסוף הסרט יש הלווייה צנועה של קלינט כולם הולכים בשקט כשקלינט שר מלמעלה את "אהבי אותי ברכות".
צוות השחקנים

| שם השחקן/ית | שם הדמות | הערות |
| --- | --- | --- |
| אלביס פרסלי | ולווט בראון | האח הצעיר |
| ריצ'רד איגן | ואנס רינו | האח הבכור |
| דברה פאג'ט | קאתי רינו | האב |
| מילדרד דאנוק | מרתה רינו | האם |
| ויליאם קמפבל | ברט רנו |  |
| ג'יימס דרארי | ריי רינו |  |
| רוברט מידלטון | סירינגו | נציג הממשלה |
| נוויל ברנד | מייק גאבין | חייל משוחרר |
אגם איזאו

| --- | --- |

 מידע כללי
 מיקום:  Northern Italian lakes 
 סוג:  אגם 
 מידות
 שטח:  65.3 קילומטר רבוע
 אורך:  25 קילומטר
 רוחב ממוצע:  4.1 ק"מ 
 מידע נוסף
 נהר מזין:  אוליו, Rino, בפסקה זו רשומה אחת נוספת שטרם תורגמה 
 מקור לנהר:  אוליו 
 ‏אגן ניקוז:  1,777 קילומטר רבוע
 מדינות באגן הניקוז:  איטליה 
 קואורדינטות:  45°42′42″N 10°04′19″E﻿ / ﻿45.711666666667°N 10.071944444444°E﻿ / 45.711666666667; 10.071944444444
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאגם איזאו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאגם איזאו(למפת לומברדיה רגילה) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץאגם איזאו(למפת לומברדיה מוגדלת) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץאגם איזאו
 
אגם איזאו (באיטלקית: Lago d'Iseo, לאגו ד'יזאו; נקרא גם סבינו, באיטלקית: Sebino) הוא אגם במחוז לומברדיה שבאיטליה.
תיאור האגם

האגם שוכן על הגבול בין נפת ברגמו שבמערב ונפת ברשה שבמזרח, בקצהו הדרומי של עמק קמוניקה. נהר האוליו, שזורם דרך עמק קמוניקה, נשפך לאגם בקצהו הצפוני, וממשיך מקצהו הדרומי לעבר נהר הפו. מוצא האגם נשלט על ידי סכר, ליד העיירה סרניקו (Sarnico).
באגם נמצא האי מונטה איזולה (Monte Isola). עם שטח של כ-4.5 קמ"ר, זהו האי הגדול ביותר הנמצא בתוך אגם באיטליה. פסגת ההר שבמרכזו מתנשאת לגובה של כ-415 מטר מעל פני האגם. באי נמצאת העיירה הנושאת את אותו השם, מונטה איזולה, ששטחה כולל גם שני איים קטנים סמוכים, האי לורטו (Isola di Loreto) והאי סן פאולו (Isola di San Paolo).
החלק הצפוני של האגם נכלל בשמורה הביוספרית "ואל קמוניקה - אלטו סבינו" (Valle Camonica - Alto Sebino) שהוכרזה על ידי אונסק"ו ב-2018.
כפרים ועיירות בקרבת האגם

להלן רשימת הקומונות על גדות האגם, מסודרת מצפון לדרום לפי הנפות:
| נפת ברשה | נפת ברגמו |
| --- | --- |
 פיזוניה (Pisogne)  מרונה (Marone)  סאלה מרזינו (Sale Marasino)  מונטה איזולה (Monte Isola)  סולצאנו (Sulzano)  איזאו (Iseo)  פרטיקו (Paratico):  קוסטה וולפינו (Costa Volpino)  לוברה (Lovere)  קסטרו (Castro)  ריווה די סולטו (Riva di Solto)  טוורנולה ברגמסקה (Tavernola Bergamasca)  פרדורה (Predore)  סרניקו (Sarnico)
המזחים הצפים

בשנת 2016, יצר האמן כריסטו יצירת אמנות סביבתית גדולה באגם איזאו, "המזחים הצפים" (The Floating Piers). היצירה הייתה מורכבת ממבנה של מזח צף מכוסה בבד צהוב, ברוחב של כ-16 מטר ובאורך כולל של כ-3 ק"מ, שיצר מעבר להולכי רגל על פני האגם בין סולצאנו והאיים מונטה איזולה וסאן פאולו. המזחים הצפים נפתחו לקהל ל-16 יום, מ-18 ביוני ועד 3 ביולי 2016. היצירה זכתה לפופולריות רבה. הרשויות באיטליה העריכו שלפחות 1.2 מיליון איש ביקרו במזחים הצפים, הרבה מעבר לצפוי.
הערות שוליים

↑  שמורת ואל קמוניקה - אלטו סבינו באתר אונסק"ו (באנגלית)
↑  המזחים הצפים באתר הרשמי של כריסטו וז'אן-קלוד
| --- | --- |
בקרת זהויות :  SUDOC: 131618520  VIAF: 316732315   WorldCat (עם VIAF): 316732315 
מבט אל האגם עם "המזחים הצפים", צולם מפסגת האי מונטה איזאו
אדולף קוהוט

| --- | --- |

 לידה:  10 בנובמבר 1848 מינדסנט בהונגריה
 פטירה:  21 או 22 בנובמבר 1917 ברלין
 מדינה:  גרמניה
 שפות היצירה:  גרמנית 
 תחום כתיבה:  ביוגרפיה ותורת הספרות
 פרסים והוקרה:  מסדר פרנץ יוזף 
 
אדולף קוהוט (בגרמנית: Adolph Kohut‏; 10 בנובמבר 1848 – 21 או 22 בנובמבר 1917) היה עיתונאי, היסטוריון ספרות ותרבות, ביוגרף, ומתרגם יהודי, שהתגורר בהונגריה וגרמניה.
ביוגרפיה

יליד מינדסנט בהונגריה, קוהוט נולד כאחד משלושה עשר ילדיו של חוקר התלמוד העני מאוד, יעקב קוהוט. הוא למד בשנים 1866 עד 1868 בבית המדרש לרבנים בברסלאו כמו אחיו הגדול אלכסנדר. לאחר מכן למד שני סמסטרים פילולוגיה חדשה ותולדות האמנות באוניברסיטת פרידריך וילהלם בברסלאו ולאחר מכן באוניברסיטת הומבולדט בברלין. בווינה הוא הרצה שלוש שנים באוניברסיטת וינה וקיבל את הדוקטורט שלו מאוניברסיטת פרידריך שילר בינה ב-1878.
בשנת 1872 הוא נקרא על ידי קרל פון הולטיי (אנ') למערכת של "ברסלאור נכריכטן" (Breslauer Nachrichten, "חדשות ברסלאו"). ב-1873 היה עורך ה"דיסלדורפר צייטונג" (Düsseldorfer Zeitung, "העיתון של דיסלדורף"). ליאופולד אולשטיין (אנ') שכר אותו ב-1878 לעיתון טריבונה (Tribüne, "יציע") בברלין ואחר כך ל"ברלינר צייטונג" (Berliner Zeitung, העיתון של ברלין"). לאחר מכן ערך את כתב העת "דויטשס היים" (Deutsches Heim, "בית גרמני"). "גיליון בידור מאויר לכל האחוזות". כמו עיתונאים רבים אחרים, גם קוהוט נרדף במשפטים שונים על פי "חוק העיתנות של הקיסרות". במקרה אחד התובע דרש עבורו שישה שבועות מאסר בשל עבירה על סעיפים 7, 18 ו-19 של "חוק העיתונות ("Gesetz über die Presse").
ב-13 בספטמבר 1884, הוא גורש מפרוסיה כ"זר לא פופולרי", לאחר שהועלתה טענה כנגדו שתקף את אוטו פון ביסמרק במאמר. למעשה, הוא גורש מברלין ביוזמתו של אדולף שטקר האנטישמי, שפעל לשם כך יחד עם השר רוברט פון פוטקאמר (אנ'). בחמש השנים הבאות הוא התגורר בדרזדן. כתוצאה ממכתב מ-21 בדצמבר 1889 ממועצת הנציגות הפרוסית בממלכת סקסוניה של הרוזן אוגוסט פון דונהוף (אנ') הורשה קוהוט לחזור לברלין. באפריל 1890 הגיע לשם. ביסמרק עצמו, כפי שכתב קוהוט, מעולם לא דיבר על גירושו. ב-1892 קיבל עיטור של מסדר פרנץ יוזף מפרנץ יוזף הראשון, קיסר אוסטריה, וב-1912 דוקטור לשם כבוד מאוניברסיטת קולוז'וואר (כיום קלוז'-נאפוקה).
קוהוט היה חולה מאוד מ-1915, ומת בלילה שבין 21 ל-22 בנובמבר 1917 בדירתו בברלין ברחוב Courbiérestraße מספר 7 בגיל 69. לא היה הספד לזכרו ב"העיתון הכללי של היהדות" (Zeitung des Judentums) וגם הכרוז הרשמי של ברלין (ה-Gemeindebote) לא הזכיר אותו לרגל מותו.
הוא היה נשוי מאז 1877 לפרימדונה אליזבת מנשטיין (אנ') (1843–1926), שהופיעה על במות אירופה במשך מספר שנים ואחר כך עבדה כמורה לזמרה בברלין. מנישואים אלו נולד אוסוולד קוהוט (אנ') (1877–1951). נכדו היה אוסוולד אדולף קוהוט. (Oswald Adolph Kohut)
אדולף קוהוט נאלץ להתמודד לא רק עם בני זמנו שמרנים, ליברלים או אנטישמיים גרמנים, אלא גם עם בני דורו הדתיים.
ביוגרפיה או עבודת גמר על אדולף קוהוט טרם פורסמה.
כתביו

אדולף קוהוט הוא מחברם של יותר מ-120 ספרים ומונוגרפיות ומאות מאמרים בכתבי עת. הוא נודע גם כמתרגם מהונגרית. מה שנותר הוא התרגום שלו של שנדור פטפי. הוא הקדיש יצירות רבות לגתה, שילר, קלייסט, וילנד ואחרים. הוא גם כתב כמה ספרים על ביסמרק ופרדיננד לסל. כיהודי מוצהר, הוא פרסם כתבים רבים על אישים יהודיים (כמו "משה מנדלסון ומשפחתו", "תולדות יהודי גרמניה" ו"גברים ונשים יהודים מפורסמים") על עלילות דם ועוד. הוא התנגד בפומבי לאנטישמיות. קוהוט היה גם תורם פורה להוצאה לאור של Reclams Universal-Bibliothek. הוא עשה לעצמו שם בזכות יצירותיו הרבות על מלחינים. כמו גרמנים רבים, הוא נקט עמדות שוביניסטיות כלפי צרפת במהלך מלחמת העולם הראשונה. רבות מיצירותיו הודפסו מחדש כמהדורת פקסימיליה זמן רב לאחר מותו. מסד הנתונים של קליופה (Kalliope) מכיל 147 כתבי יד של אדולף קוהוט. אלה כוללים חמישה מכתבים לאדמונד קרצ'מר (אנ'), ארבעים ושבעה לוולפגנג קירשבאך (אנ'), ובסך הכל שלושה עשר מכתבים לעורכי "גיליון מרכזי של ספרות גרמנית" ("Literarisches Centralblatt für Deutschland") פרידריך ואדוארד צרנקה (Zarncke). מכתב אחד מקוהוט לווילהלם ראבה ואמיל ריטרסהאוס (אנ'). כמו כן מכתב מאת וילהלם בוש לקוהוט. קוהוט תרם את תמונתו בהקדשה "מר. ADOLPH KOHUT‏, 4 בנובמבר 1976" מאת הצלם G. Overbeck, דיסלדורף.
לקריאה נוספת

יהודה מרטון (Eo') (יה. מ.), "קוהוט, אדולף", האנציקלופדיה העברית (כרך כט, עמ' 224), חברה להוצאת אנציקלופדיות, תשל"ז.
הערות שוליים

↑  האנציקלופדיה העברית, כרך כ"ט, עמוד 222
| --- | --- |
בקרת זהויות :  NLI: 987007263825905171  PLWABN: 9810542731605606  BIBSYS: 90541702  BNE: XX1672277  BnF: cb170548517 (data)  CiNii: DA03944138  GND: 116309105  ISNI: 0000 0001 1029 5920  LCCN: n85816239  NKC: xx0102232  NLG: 142819  NSK: 000594511  NTA: 068522533  RERO: 02-A003465456  SUDOC: 084536616  VcBA: 495/200083  VIAF: 74599783   WorldCat (עם VIAF): 74599783
Season of the Witch

| --- | --- |
 שיר בביצוע דונובן
 מתוך האלבום Sunshine Superman
 יצא לאור:  25 בספטמבר 1966
 תאריך הקלטה:  ספטמבר 1966
 סוגה:  רוק פסיכדלי • פולק רוק
 שפה:  אנגלית
 אורך:  4:56
 חברת תקליטים:  אפיק
 כתיבה:  דונובן
 הפקה:  מיקי מוסט
Season of the Witch (בעברית: עונת המכשפה) הוא שיר רוק עממי-פסיכדלי שהוקלט על ידי הזמר-יוצר הסקוטי דונובן, מתוך אלבום האולפן השלישי שלו, Sunshine Superman. הקרדיט על השיר שויך לדונובן, אך במרוצת השנים טען שון פיליפס, כי גם הוא חלק מיוצרי השיר. בנוסף לכך, בגלל סכסוך עם חברת התקליטים של דונובן, המהדורה הבריטית של השיר הזה לא יצאה עד ליוני 1967.
לאורך השנים, הקליטו שלל אמנים שונים את השיר מחדש, ביניהם: ג'ולי דריסקול ובריאן אוגר והטריניטי (1967, Open); אל קופר וסטיבן סטילס (1968, Super Session); ולנה דל ריי (2019, Scary Stories to Tell in the Dark).
הרכב והקלטה

השיר הוקלט באולפני CBS בהוליווד, קליפורניה, שם הוקלט רוב אלבומו של דונובן, Sunshine Superman. לדברי דונובן, הוא ושון פיליפס רצו ליצור "צליל רוק-קומבו" לשיר ובחרו כמה מוזיקאים מקומיים מהמועדונים המקומיים במטרה שיעזרו להם. לבסוף הוחלט להקליט את השיר תוך שלני מיטלין נבחר לנגן על קלידים, דון בראון בגיטרה חשמלית, בובי ריי על הבס ו-"פאסט" אדי הו על תופים. על כל התהליך פירט דונובן באוטוביוגרפיה שלו.
הרכב והקלטה > ביקורת

לינדזי פלאנר מ-AllMusic אמרה על השיר כי: "מעטים מהשירים שמשקפים בצורה כה מושלמת את שחר עידן הפופ הפסיכדלי בצורה המתאימה כמו 'Season of the Witch' של דונובן... גם מבחינה מוזיקלית וגם מבחינה לירית השיר הצליח. כמו כן, יש בשיר אווירה אפלולית מאוד ומסופרים בו מעין סיפורי פרנויות שונים". ג'ון בוש תיאר את השיר "כאחד מהשירים הטובים ביותר באלבום".
מיקומי שיא

|   ‏‏‏  מצעדים ודירוגים (2010–2016)> מדינה |   ‏‏‏  מצעדים ודירוגים (2010–2016)> מצעד |   ‏‏‏  מצעדים ודירוגים (2010–2016)> מיקום שיא |   ‏‏‏  מצעדים ודירוגים (2010–2016)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | Spotify Rewind 60s | 1 |  |
|  ארצות הברית | מצעד שירי הרוק הדיגיטליים | 16 |  |
גרסתה של לנה דל ריי

| --- | --- |

 סינגל שיווקי בביצוע לנה דל ריי
 מתוך האלבום Scary Stories to Tell in the Dark OST
 יצא לאור:  9 באוגוסט 2019
 תאריך הקלטה:  2019
 סוגה:  פופ אפל
 שפה:  אנגלית
 אורך:  4:09
 חברת תקליטים:  פולידור • אינטרסקופ
 כתיבה:  דונובן
 הפקה:  לנה דל ריי, ג'ק אנטונוף
לאחר כמה עשורים מצאתו המקורית של השיר, הקליטה הזמרת-יוצרת האמריקאית בשנת 2019, את השיר מחדש, והוציאה אותו כסינגל מתוך פסקול הסרט "סיפורים מפחידים שמספרים בחשיכה". השיר יצא לאור ב-9 באוגוסט 2019, כסינגל השיווקי הראשון מתוך הפסקול.
השיר הגיע למקום ה-23 במצעד שירי הרוק.
רקע

ב-5 באוגוסט 2019, סרטי CBS ואנטרטיינמנט וואן הודיעו כי סרט האימה המצליח של גיירמו דל טורו "סיפורים מפחידים שמספרים בחשיכה" יעלה לאקרנים בליווי הקלטה מחודשת של השיר אותו תבצע לנה דל ריי. כמו כן, גרסתה הושמעה בטריילר הרשמי הראשון של הסרט. למחרת ב-6 באוגוסט, הפיצה תמונות של גיירמו דל טורו, כשהוא נמצא בשדרת הכוכבים של הוליווד, תוך שהפיצה טריילרים לשיר עצמו.
לבסוף, ב-9 באוגוסט 2019, יום עלייתו של הסרט לאקרנים, הפיצה דל ריי בשירותי הסטרימינג השונים את השיר. באותו היום הוציאה את שיר המחאה שלה, "Looking for America". דל טורו דיבר על הבחירה שלו בדל ריי, תוך שהצהיר "הערצתי את המוזיקה שלה כבר זמן מה והרגשתי במעיים שלי שהשיר תפור עליה. ידעתי שתהיה לה ולשיר כימיה. היא אמנית נהדרת והיה לי העונג להיות השותף שלה במסגרת הפרויקט הזה. זה כבוד עבורי שפגשתי אותה".
ביקורת והצלחה

מירקו פרלבליט מ-Vital Thrills, הילל את גרסתה של דל ריי, תוך שהילל גם את האסתטיקה של הסרט עצמו. סוואנה סיצ'ורלה מ-Paste, הצהירה כי "דל ריי הצליחה לתפוס את התחושה הדוקרנית של סיפורי ליל כל הקדושים עליהם מתבסס הסרט".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק | 23 |  |
|  ארצות הברית | מצעד השירים הדיגיטליים | 36 |  |
|  סקוטלנד | מצעד הסינגלים הסקוטי | 81 |  |
|  צרפת | SNEP | 134 |  |
אגם מחבת הטיגון

| --- | --- |

 מידע כללי
 סוג:  אגם 
 מידות
 שטח:  0.038 קילומטר רבוע
 אורך:  0.200 קילומטר
 רוחב ממוצע:  0.2 ק"מ 
 מידע נוסף
 מדינות באגן הניקוז:  ניו זילנד 
 קואורדינטות:  38°17′05″S 176°23′40″E﻿ / ﻿38.284613888889°S 176.39433888889°E﻿ / -38.284613888889; 176.39433888889
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאגם מחבת הטיגון(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאגם מחבת הטיגון
 
אגם מחבת הטיגון (Frying Pan Lake) או ויימנגו קאלודרון (Waimangu Cauldron)‏ הוא המעיין החם הגדול בעולם, אשר ממוקם בעמק הבקע הוולקני של וואימנגו (אנ') בניו זילנד.
טמפרטורת המים של האגם נעה בין 50–60 מעלות צלזיוס (כ-122–140 מעלות פרנהייט). שטח המעיין החם הוא כ-38,000 מטרים רבועים (9.4 acre). כמו כן, העומק הממוצע של המעיין הוא כ-5.5 מטרים (18 רגל), ואילו העומק המקסימלי של המעיין הוא כ-18.3 מטרים (60 רגל).
הערות שוליים

1 2  Keam, R.F (נוב' 1980). "A Bathymetric Survey of the Waimangu Thermal Lakes" (PDF). NZOI records. New Zealand Oceanographic Institute. 4. OCLC 230922418. ארכיון (PDF) מ-2014-01-16. נבדק ב-2023-05-23. {{cite journal}}:  (עזרה)
↑  "Story: Hot springs, mud pools and geysers". Encyclopedia of New Zealand. ארכיון מ-2016-05-05. נבדק ב-2016-06-18.
↑  Brook Sabin (30 באוגוסט 2019). "Hidden in New Zealand: The largest hot spring in the world". Stuff. ארכיון מ-2022-12-25. נבדק ב-31 באוגוסט 2021. {{cite web}}:  (עזרה)
↑  "Frying Pan Lake". Atlas Obscura. ארכיון מ-2023-04-23.
| --- | --- |
בקרת זהויות :  NLI: 987007553168905171  LCCN: sh85052199  SUDOC: 200260766  VIAF: 315526250   WorldCat (עם VIAF): 315526250
אגם מנדרנסקו

| --- | --- |

פני המים של אגם מַנְדְרֶנְסְקוֹ
 מידע כללי
 מיקום:  בורגס, בולגריה
 סוג:  מאגר מים
 מידות
 שטח:  38.84 קמ"ר
 אורך מרבי:  8 ק"מ
 רוחב מרבי:  1.3 ק"מ
 רוחב ממוצע:  1.3 ק"מ 
 מידע נוסף
 נהר מזין:  סרדצקה (נהר) 
 מדינות באגן הניקוז:  בולגריה בולגריה
 קואורדינטות:  42°25′24″N 27°23′29″W﻿ / ﻿42.42333°N 27.39139°W﻿ / 42.42333; -27.39139
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור מנדרנסקו(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור מנדרנסקו(למפת מחוז בורגס רגילה) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.מנדרנסקו(למפת מחוז בורגס מוגדלת) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.מנדרנסקו
 
אגם מַנְדְרֶנְסְקוֹ (בבולגרית: Мандренско езеро) הוא מאגר מים, הדרומי ביותר מבין אגמי בורגס, והגדול ביותר מביניהם, עם שטח של 38.84 קמ"ר. בעבר, היה האגם אגם מלח בעל מים מליחים, אך כדי לענות על הצורך לאספקת מים מתוקים לבתי הזיקוק של בורגס, נבנה בשפך האגם למפרץ בורגס סכר, שמונע את התערבבות מי הים המלוחים עם מי האגם המתוקים.
בחלקים מהאגם מתגוררים מיני דגים וציפורים בסכנת הכחדה גלובלית, ולכן, חלקים אלו של האגם מוכרזים כאזורים מוגנים.
ראו גם

אגם בורגס
Supa Dupa Fly

Supa Dupa Fly הוא אלבום הבכורה של הראפרית האמריקאית מיסי אליוט. האלבום יצא לאור ב-15 ביולי 1997, על ידי חברת התקליטים אטלנטיק רקורדס.
רקע והפקה

כל שירי האלבום הופקו והוקלטו על ידי טימבלנד בשנת 1996, בתוך כשבועיים בלבד. האלבום נתמך על ידי ארבעה סינגלים, ביניהם "The Rain (Supa Dupa Fly)" שהגיע למקום ה-4 במצעד שירי ה-R&B\היפ הופ וזכה להצלחה רבה.
דירוגים

| ארגון | דירוג | מיקום | מקור |
| --- | --- | --- | --- |
| בילבורד | 100 אלבומי הראפ הגדולים בכל הזמנים: רשימת צוות | 20 |  |
רשימת רצועות

| Supa Dupa Fly> מס' | Supa Dupa Fly> שם | Supa Dupa Fly> משך | Supa Dupa Fly>  | Supa Dupa Fly>  | Supa Dupa Fly>  | Supa Dupa Fly>  | Supa Dupa Fly>  | Supa Dupa Fly>  | Supa Dupa Fly>  |
| --- | --- | --- | --- | --- | --- | --- | --- | --- | --- |
| 1. | Busta's Intro (עם באסטה ריימס)   | 1:53 |  |  |  |  |  |  |  |
| 2. | Hit Em wit da Hee (עם ליל קים)   | 4:19 |  |  |  |  |  |  |  |
| 3. | Sock It 2 Me (עם דה בראט)   | 4:17 |  |  |  |  |  |  |  |
| 4. | The Rain (Supa Dupa Fly)  | 4:11 |  |  |  |  |  |  |  |
| 5. | Beep Me 911 (עם 702 ומנגו)   | 4:57 |  |  |  |  |  |  |  |
| 6. | They Don't Wanna Fuck wit Me (עם טימבלנד)   | 3:18 |  |  |  |  |  |  |  |
| 7. | Pass da Blunt (עם טימבלנד)   | 3:17 |  |  |  |  |  |  |  |
| 8. | Bite Our Style (Interlude)  | 0:43 |  |  |  |  |  |  |  |
| 9. | Friendly Skies (עם ג'ינוויין)   | 4:59 |  |  |  |  |  |  |  |
| 10. | Best Friends (עם אליה)   | 4:07 |  |  |  |  |  |  |  |
| 11. | Don't Be Commin' (In My Face)  | 4:11 |  |  |  |  |  |  |  |
| 12. | Izzy Izzy Ahh  | 3:54 |  |  |  |  |  |  |  |
| 13. | Why You Hurt Me  | 4:31 |  |  |  |  |  |  |  |
| 14. | I'm Talkin  | 5:02 |  |  |  |  |  |  |  |
| 15. | Gettaway (עם ספייס וניקול)   | 4:25 |  |  |  |  |  |  |  |
| 16. | Busta's Outro (עם באסטה ריימס)   | 1:38 |  |  |  |  |  |  |  |
| 17. | Missy's Finale  | 0:24 |  |  |  |  |  |  |  |
| משך כולל: | משך כולל: | 60:06 |  |  |  |  |  |  |  |
מיקומי שיא

|   ‏‏‏  מצעדים שבועיים (1997)> מדינה |   ‏‏‏  מצעדים שבועיים (1997)> מצעד |   ‏‏‏  מצעדים שבועיים (1997)> מיקום שיא |
| --- | --- | --- |
|  ארצות הברית | בילבורד 200 | 3 |
|  ארצות הברית | מצעד אלבומי ה-R&B/היפ-הופ | 1 |
|  הולנד | מצעד 100 האלבומים ההולנדיים | 69 |
|  ניו זילנד | המצעד הניו זילנדי הרשמי | 49 |
נתוני מכירות

| מקום | תואר | מכירות |
| --- | --- | --- |
| בריטניה (BPI) | כסף | 60,000 |
| ארצות הברית (RIAA) | פלטינה | 1,000,000 |
הערות שוליים

↑  Supa Dupa Fly - Missy Elliott | Songs, Reviews, Credits, AllMusic (באנגלית)
↑  Supa Dupa Fly, נבדק ב-2020-03-22
↑  Missy Elliott, I recorded my 1st album with “SupaDupaFly” with @Timbaland in 2 weeks...https://twitter.com/bevtgooden/status/1209265110360973313 …, @MissyElliott, ‏2019T7:21 (באנגלית)
↑  Missy Elliott, Billboard
↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
| --- | --- |
בקרת זהויות :  MusicBrainz release group: 45a68d94-6923-38c1-a6dd-4cfc1cdc193a
אולג אנטונוב

| --- | --- |

 לידה:  25 בינואר 1906 (יוליאני) Troica, רוסיה 
 פטירה:  4 באפריל 1984 (בגיל 78) קייב, ברה"מ 
 ענף מדעי:  design engineer, מהנדס טיסה 
 מקום קבורה:  בית הקברות בייקובה 
 מקום לימודים:  האוניברסיטה הפוליטכנית של סנקט פטרבורג 
 מוסדות:  יאקובלב (1938–1940)  אנטונוב (1946–1984) 
 פרסים והוקרה:  פרס סטלין  מדליה להנצחת 20 שנים לניצחון במלחמת המולדתה הגדולה 1941–1945  מדליה לפרטיזן במלחמה הפטריוטית הגדולה  מדליה להנצחת 100 שנים להולדתו של לנין  פרס לנין  מדליה להנצחת 30 שנים לניצחון במלחמת המולדתה הגדולה 1941-1945  מדליה לציון 60 שנים לכוחות המזוינים של ברית המועצות  מדליה להנצחת 50 שנים לכוחות המזוינים של ברית המועצות  מדליה להנצחת 800 שנים לייסוד מוסקבה  מדלייה לציון 1500 שנה לקייב  מדליה לגבורת העמל במלחמת המולדת הגדולה 1941–1945  מדליה על הכשרת קרקעות בתולות  גיבור העמל הסוציאליסטי  עיטור לנין  מדליית הניצחון על גרמניה במלחמה הפטריוטית הגדולה 1941–1945  מדליית ותיק העמל  עיטור מהפכת אוקטובר  עיטור הדגל האדום של העמל  עיטור המלחמה הפטריוטית הגדולה דרגה ראשונה  מדליית ההגנה על מוסקבה  Honoured worker in science and technology of the Ukrainian SSR 
 בן או בת זוג:  Elizaveta Shahkhatuni 
 תרומות עיקריות
 תכנון מטוסים
 חתימה:   
 
אולג אנטונוב (ברוסית: Олег Константинович Антонов;‏ 7 בפברואר 1906 - 4 באפריל 1984) היה מהנדס אווירונאוטיקה רוסי. הוא תכנן חלק ממטוסי חברת תכנון המטוסים אנטונוב, אותה יסד.
ביוגרפיה

אולג אנטונוב נולד בכפר במחוז מוסקבה. החל משנת 1912 הוא התגורר בסראטוב וסיים את בית הספר המקומי. כבר בגיל צעיר החל להתעניין בתעופה, אך לבקשתו להתקבל לבית הספר לטיסה לא קיבל מענה חיובי. בשנת 1924 החל ללמוד באוניברסיטת סראטוב ובמקביל החל להתעניין בניית דאונים. בשנת 1925 אנטונוב עבר ללמוד במכון הפוליטכני של לנינגרד וסיים אותו בשנת 1930. בשנת 1931 אנטונוב החל לבנות דאונים באחד ממפעלי מוסקבה.
בשנת 1933 אנטונוב החל לעבוד בחברת תכנון מטוסים יאקובלב. בשנת 1940 הוא מונה למהנדס הראשי של מפעל החברה בלנינגרד ובשנת 1943 מונה לסגן הראשון של מנהל החברה. בשנת 1946 הוא הועבר לסניף החברה בנובוסיבירסק. בעיר זו הוא תכנן את המטוס הראשון שבשמו צוין "An" על שם המתכנן הראשי. מטוס זה מדגם An-2 נמצא בייצור עד היום בסין, בסך הכול נבנו כ-17 אלף יחידות.
בשנת 1952 הצוות הטכני עבר לקייב בו נוסדה חברת תכנון חדשה שעם הזמן התפתחה לחברת אנטונוב הפועלת עד היום. במהלך פעילות אנטונוב בראש החברה בקייב תוכננו מספר מטוסים כולל מטוסי נוסעים ומטוסי תובלה. מטוס מדגם An-22 היה בעבר מטוס תובלה הגדול בעולם.
בסוף שנות ה-70 אנטונוב עבר על תכנון מטוס An-124 שנכנס לשירות בשנת 1984 ומהווה עד היום מטוס תובלה הגדול בעולם שנמצא בייצור סדרתי.
בשנת 1981 אנטונוב התקבל לאקדמיה ברית המועצות למדעים.
עיטורים

גיבור העמל הסוציאליסטי (ב-1966)
עיטור לנין (3 פעמים)
עיטור מהפכת אוקטובר
עיטור הדגל האדום של העמל
פרס סטלין - 1952 עבור מטוס מדגם An-2
פרס לנין - 1962 עבור מטוס מדגם An-12
אהבנו (שיר של איילה אינגדשט)

"אהבנו" הוא סינגל שהוקלט על ידי הזמרת הישראלית איילה אינגדשט. את השיר הוציאה בשנת 2006 לאור חברת התקליטים הד ארצי, והוא נכלל כרצועה השישית באלבומה היחידי של הזמרת שנושא את שמה.
רקע וכתיבה

"ממהרת" נכתב על ידי אינגדשט ורועי אדרי, שגם הפיק את הרצועה. עם ייסוד פלטפורמות הסטרימינג עלה האלבום בו נכללה לספוטיפיי, ושם הצליחה לצבור כ-2,000 השמעות. ב-14 בדצמבר 2006 נכנס השיר למצעד הפזמונים העברי של רשת ג' במקום השישי. ב-28 בדצמבר עלה לשיא חדש במקום השני. לבסוף, לאחר שמונה שבועות צעידה רצופה יצא ב-8 בפברואר 2007 מהדירוג השבועי. כמו כן, הוא הגיע בשיאו למקום השביעי בגלי צה"ל.
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|  ישראל | גלי צה"ל | 7 |  |
הערות שוליים

↑  המצעד השבועי של רשת ג' מתאריך 14 בדצמבר 2006. פזמונט
↑  המצעד השבועי של רשת ג' מתאריך 28 בדצמבר 2006. פזמונט
↑  המצעד השבועי של רשת ג' מתאריך 8 בפברואר 2007. פזמונט